# Aldona Kvedaraitė

### Straipsnis iš Vikipedijos, laisvosios enciklopedijos.

Aldona Kvedaraitė

Aldona Kvedaraitė (1935 m. rugsėjo 13 d. Paverpenio k., Kelmės r.), choro dirigentė ir pedagogė.

## [taisyti] Biografija

Pas J. Maskolaitį pramokusi skambinti fortepijonu ir sidabro medaliu baigusi Šakių darbo jaunimo vidurinę mokyklą, 1954 – 1959 choro dirigavimą studijavo Lietuvos valstybinėje konservatorijoje (dėst. P. Bekerio klasė).

Nuo 1959 rudens Klaipėdos S. Šimkaus aukštesniosios muzikos mokyklos choro dirigavimo ir kitų disciplinų dėstytoja, išugdė būrį jaunųjų chorvedžių. 1961 – 1964 vadovavo Klaipėdos miesto medicinos darbuotojų moterų chorui ir Moksleivių namų berniukų chorui. 1969 prie miesto Kultūros rūmų subūrė mergaičių chorą ir iki 1979 su juo kūrybiškai dirbo. Choras nemažai koncertavo, dalyvavo uostamiesčio ir respublikinėse dainų šventėse; apžiūrose ir konkursuose pelnė prizinių vietų. Kurį laiką vadovavo Klaipėdos „Aušros" kojinių fabriko mišriajam chorui, daug metų dainavo Kultūros rūmų moterų vokaliniame ansamblyje, su kuriuo koncertavo Moldavijoje ir Suomijoje. Pedagogė buvo 1965 respublikinės dainų šventės konsultantė, Klaipėdos miesto chorų apžiūrų žiuri narė ir dainų švenčių dirigentė. 1985 išvyko į JAV.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/d/Aldona_Kvedarait%C4%97_be1a.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška